Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 45

2. Általános képességek és készségek fejlesztése – Gondolkodási funkciók, gondolkodási műveletek fejlesztése: megfigyelés, megismerés, felismerés, belátás, megoldás keresése, tervezési képesség (alapfokon), konstruáló, építő, szerelő, térérzékelő, téralakító képesség. Kommunikációs képesség fejlesztése. – Finommozgások összehangolt működése. – Szociális képességek és készségek fejlesztése: kötelességtudat, segítőkészség, felelősség, együttműködés, udvariasság. 2006/89/II. szám A szakasz végén elvárható követelmények – A természeti, társadalmi és a technikai környezet megfigyeléséből, elemzéséből gyűjtött tapasztalatok értelmezése, felhasználása egyszerű feladathelyzetben, anyagok megmunkálásában, eszközök használatában. – Az épített környezet megnevezése, önálló tervezés, építés kockák, dobozok, szerelőelemek felhasználásával. – A gyalogos közlekedés szabályainak betartása jártasság szinten, gyakorlottság a tömegközlekedésben (egyéni fejlettség szerint). Szabálykövető magatartás. – Kulturált együttműködés, részvétel életkorának, állapotának megfelelő közösségi munkában, a családi munkamegosztásban, házimunkában. – A tanult, a begyakorolt életviteli szokások alkalmazása konkrét helyzetekben: ruházkodás, tisztálkodás, táplálkozás, takarékosság, tisztaság, rend megőrzésében. ALAPOZÓ ÉS FEJLESZTŐ SZAKASZ (5–8. évfolyam) Célok – Konkrét problémahelyzetekben jól alkalmazható készségek és képességek kialakításával az önálló életvezetés, a pályaválasztás és a szakmatanulás előkészítése. Feladatok – Gazdag tapasztalatszerzés biztosítása az egyszerű érzékszervi benyomásoktól a bonyolult gondolati műveletekig, a problémamegoldásokig. – A serdülő korosztály technikai környezet iránti nyitottságának fokozása, a tanulók tájékozottságának, biztonságérzetének növelése, a környező világ teljességének örömteli átélése, ezekért érzett felelősség tudatosítása. – Az egyéni szükségletekből kiindulva a tanulók felkészítése az iskolán kívüli világra az életszerű megoldások keresésével, a környezettudatos beállítódással, kritikus fogyasztói magatartással, a munka megbecsülésével, az életkornak, fejlettségnek megfelelő munkafolyamatok gyakorlati elsajátításával. – Műveleti algoritmusok felhasználtatása a tárgykészítés munkalépéseiben szabályszerűségek felismertetése a technikai problémák megoldásában. – Helyes munkaszokások elsajátíttatása, a veszélyes eljárások tudatosítása. – A takarékos anyagfelhasználás, hulladékhasznosítás szokásrendjének elsajátíttatása. – A tudatos egészségmegóvás, környezettel való együttélés társadalmi normáinak megismerése, elfogadása a közlekedés alapvető szabályaiban. – Ismeretek adása a vállalkozás, a gazdálkodás területéről, a szakmaválasztásról, az önálló életvezetésről. – Kitartó munkára nevelés, a tűrőképesség növelése, a reális önismeret kialakítása. A tantárgy kiemelt habilitációs/rehabilitációs célja az alapozó és fejlesztő szakaszban – A mozgáskoordináció, a finommotorika erősítése, a munkamozdulatok sebességének, ütemének fejlesztése. – A térbeli eligazodás, térlátás, a téri tájékozódás fejlesztése. – Az akaratlagos figyelem fokozása, az emlékezet, a koncentrálás erősítése – terápiák, tréningek segítségével. – Az öntevékenység, önállóság, döntésképesség – döntési kompetencia alakítása. – Az énkompetencia erősítése: önismeret, önelfogadás, önfejlesztés, szakmai irányultság. 2006/89/II. szám – A szociális kompetencia erősítése: együttműködés, munkafegyelem, felelősségvállalás, azonosulás a családi szerepekkel, társadalmi cselekvőképesség növelése, szabálykövető magatartás elfogadása, erőfeszítés, monotónia-tűrés a munkafolyamatokban, élethelyzetekben. – Kommunikációs képességek fejlesztése: gondolatok szóbeli megfogalmazása, vélemény, kritika, vita kulturált nyelvi formái. A tanulók értékelésének elvei – Az értékelés alapja a tanuló önmagához viszonyított fejlődése. – Az elméleti ismeretek ellenőrzése helyett fokozott hangsúly helyezése a gyakorlati tevékenység szintjére, a kreativitásra, a munkafegyelemre, a feladatelfogadásra, az erőfeszítésre, kitartásra. – A tanítás-tanulás folyamatát a tanuló munkájának, tevékenységének folyamatos ellenőrzése, értékelése, a fejlettséghez igazított segítségnyújtás jellemezze. – Differenciált értékelés alkalmazása a tanuló sérülésspecifikumainak figyelembevételével. – Az értékelésben figyelembe kell venni az egyéni sajátosságokat, a tanuló sérüléséből eredő eltéréseket (pl. több segítséget igényel, de erőfeszítéseket tesz a feladatmegoldás érdekében). – Az értékelés vonatkoztatása a produktum mellett az erőfeszítésre, az akaratra, a szorgalomra, a feladattudatra, a tanuló együttműködésére a tevékenység folyamatában, a munkavégzés tisztaságára, az esztétikumra, az anyagtakarékosságra, az önállóságra, a kreativitásra. – Kiemelt szempont a tanuló önmagához mért fejlődése, igyekezete. – Az értékelés része a munkavégzési, a tanulási szokások elsajátítása, az anyagtakarékosság betartása, a környezettudatosság. – Az értékelés nyilvános. Történhet szóban, írásban és érdemjeggyel (osztályzattal). Része a produktum kiállítása, bemutatása ALAPOZÓ SZAKASZ (5–6. évfolyam) Tantárgyi tartalmak, témakörök Témakör Tartalom Egészség- és szabadidő-kultúra – életvitel Egyszerű háztartási munkák, házkörüli teendők. Háztartási kisgépek működtetése. Tisztítószerek, környezetbarát szerek felismerése, alkalmazása. Háztartási hulladék-kezelés, szelektív hulladékok. Szolgáltatások igénybevétele: posta, gyógyszertár, közintézmények, piac, élelmiszerbolt. Szabadidő eltöltése: mozgás, sport, szórakozás. A test tisztántartása: kamaszkori testápolás, hajmosás, szárítás, kéz- és lábkörmök ápolása. Testápoló szerek. A ruházat tisztántartása: zokni, fehérnemű mosása. Textíliák, természetes anyagok szerepe a ruházkodásban. Divat és célszerűség, egészség összefüggései. Az egészséges lábbeli. Táplálkozás: az életkornak, az egészségi állapotnak megfelelő táplálkozás. A táplálék mennyisége, minősége. Gyümölcs-, zöldségfogyasztás. Egytálétel főzése. Vendég a házban. Munka- és termeléskultúra – anyagok és alakításuk – tervezés, szerelés, építés Az anyagok csoportosítása: természetes és átalakított anyagok, anyagvizsgálatok. A feldolgozott anyagok vizsgálata, hasznosítása. A fa: vizsgálat, megmunkálás – darabolás, faragás, csiszolás, illesztés, szerelési módok. A famegmunkálás szerszámai. A papír: a papírfélék tulajdonságai. A kartonpapír megmunkálása, tárgykészítés. A bőr vizsgálata, megmunkálhatósága, szerszámai. Tárgykészítés: a fűzés, a lyukasztás, a fonás technikái. A textil: a filc tulajdonsága, megmunkálás, tárgykészítés. Öltésformák gyakorlása. Szövés, hurkolás. Elemi ruhajavító és -karbantartó technikák. 2006/89/II. szám Témakör Tartalom A műanyagok: tulajdonság, használhatóság, alakíthatóság. Népművészet: szalma, gyékény, csuhé, rafia, gyapjú hasznosítása. A fazekasság – a népi iparművészet. Hagyományok. Munkaszervezés: A munkamenet, anyagszükséglet tervezése, tárgykészítés algoritmus szerint. Anyag–forma–funkció egysége. Az anyagtakarékosság, hulladékhasznosítás. Tervezés, szerelés, modellezés: a valóság műszaki rajzi ábrázolása, egyezményes jelek. Rajzoló-, mérőeszközök. Pontos mérés, lejegyzés. Épített környezet megjelenítése maketten, modellen. Terek, formák létrehozása – falu, város modellezése. Konstruálás szerelő elemekkel, mozgó, működő modellek. Szerelés rajz alapján. A kerékpár részei, gyakorlatok az egyszerűbb alkatrészek szereléséhez. Közlekedési kultúra – közlekedés A tömegközlekedés eszközei, információs rendszere, menetrendek – információkérés formái. Veszélyhelyzetek elkerülése. A vízi közlekedés – személyszállítás, teherszállítás. A szárazföldi közlekedés története. A kerék története. A kerékpározás szabályai: kerékpárút, jelzőtáblák a kerékpáros szempontjából. Utazás hosszabb útra – csomagolás, előkészületek. Gazdálkodáskultúra – termelés és gazdálkodás Az ember termelő tevékenysége. Talajvizsgálatok, talajjavító eljárások. Tápanyag-utánpótlás, talajmegmunkálás egyszerű kézi szerszámokkal. Növényszaporítás: magvak vetése, palántázás, dugványozás, bujtás. Növényápolási munkák, vízgazdálkodás. Betakarítás, tárolás. Környezetbarát növényvédelem. FEJLESZTŐ SZAKASZ (7–8. évfolyam) Tantárgyi tartalmak, témakörök Témakör Tartalom Egészség- és szabadidő-kultúra – életvitel Az egészségmegőrzés ismeretei, a korszerű életvitel. Táplálkozás: a fejlődés és a táplálkozás ismeretei, a tápanyagszükséglet életkoronként, változatos étrend. A kamaszkori táplálkozás. A mértéktelen táplálkozás következményei. Testápolás, testkultúra: korszerű testápolás a fiatalkorban, testápoló szerek, kozmetikumok serdülőknek. Mozgás–táplálkozás–testápolás összefüggései. Az ember testi-szellemi egészsége. Egészség–megelőzés: a család testi-szellemi egészsége. Generációs kapcsolatok. Gyermekvállalás, türelmes odaadó gondozás és ápolás. Családi ünnepek. Az ünnep hangulata, légköre. Az egészségre káros szerek elutasítása. Egészségkárosító életmód elutasítása. Szabadidő: a sportolás, a játék, a kikapcsolódás szükségletei serdülő- és fiatal korban. Szórakozás az életkornak, érdeklődésnek, egyéniségnek megfelelően. Társas kapcsolat ápolása. Munka- és termeléskultúra – anyagok és alakításuk – tervezés, szerelés, építés A lakás: a lakás, a lakókörnyezet, lakás és háztípusok. A célszerű, az esztétikus berendezés, lakásdíszítés. A lakás karbantartása, nagytakarítás munkaszervezés. Háztartási gépek. Bútorápolás. Ételkészítés: előkészítés, párolás, főzés, sütés, habarás. Élelmiszertárolás. A szakácskönyv használata – értelmezés felnőtt irányításával. A kisgyermek, a csecsemő, az idős, a beteg családtag étrendje. A helytelen táplálkozás veszélyei. Mosás: kézi, gépi mosás, a mosószer megválasztása. Fertőtlenítés – veszélyes anyagok kezelése. 2006/89/II. szám Témakör Tartalom Közlekedési kultúra – közlekedés A közlekedés rendszere, története. Közlekedési lehetőségek belföldön. Közlekedési előkészületek a külföldi közlekedéshez – információk megszerzése. Közlekedési helyzetek elemzése a gyalogos, a kerékpáros szemszögéből. A közlekedés írott, íratlan szabályai. Udvarias, szabálykövető magatartás, segítőkészség. A közlekedési eszközök környezetkárosítása. Gazdálkodáskultúra – termelés és gazdálkodás Anyagok: nyersanyagok, energiahordozók. A fémek: tulajdonságai, megmunkálhatóság. Szerszámai. Fémtárgyak a háztartásban, a lakókörnyezetben, a fémek védelme, kezelése. Használati és díszítő tárgyak: készítése egyszerű technikákkal a megismert anyagok felhasználásával. Hulladékok hasznosítása. A varrógép és használata. Kéziszerszámok karbantartása. Szerelés, modellezés: vetületi ábrázolás megismertetése, tárgyfelismerés a vetület alapján. Mérőeszközök, rajzeszközök pontos használata. Hogyan működik a vízellátás, a lakásfűtés, a világítás, a csatornahálózat. A szennyvíz és tisztítása. Takarékosság az energiával. Egészség- és szabadidő-kultúra – életvitel A családi gazdálkodás, bevétel, kiadás – zsebpénz beosztása. Megtakarítás, tartalék képzése, váratlan kiadás. Családi vállalkozás – tervezés, költségvetés, ügyintézés. Termelés: szobanövény, terasz, erkély növényei, gondozásuk. Lakókert, haszonkert. A kert terméseinek saját célú hasznosítása, piackutatás. Pályaorientáció Saját felkészültség, képesség ismerete, lehetőségek, szakmák. Életpálya, pályakép. Tájékozódás a szakmatanulás, a munkaerőpiac és a munkavállalás lehetőségei között. Fejlesztési feladatok, tevékenységek, tanulásszervezés

Source: https://magyarkozlony.hu/hivatalos-lapok/92457fd885d220f03dcc171826afa1f17c696705/dokumentumok/5df5e0c3121225e701b6d0faeb600568ee8dfcbc/letoltes